Hofmeyr wil ry en ons stry | Netwerk24
Hofmeyr wil ry en ons stry
Deur Oom Jan, Pretoria 24 Januarie 2017 10:31
Daar is nog net sprake dat Steve Hofmeyr en 'n afvaardiging na Donald Trump, die president van die VSA, wil gaan om met hom te praat oor wit plaasmoorde, rassistiese regstellende aksie, misdaad en ander kwessies.
Maar raai wat? Die wit Suid-Afrikaners stry onder mekaar dat dit klap! Ja, nog 'n bewys dat hulle nog nooit in die geskiedenis kon saamstaan nie.
Die een groep is van mening dat Steve Hofmeyr geen reg het om namens hulle te praat nie. 'n Ander groep meen dat Steve hulle definitief nie verteenwoordig nie. Nog 'n groep meen ons moet self ons probleme oplos. Nog 'n groep meen dat ons moet ophou kla en net oneindig dankbaar moet wees.
Ja, red nou 'n volk met sulke mense!
Dit lyk vir my of dit maar deel van Afrikaners se DNS en kultuur is om met mekaar te stry en te twis.